Андрэй Мікалаевіч Сердзюкоў

Андрэй Мікалаевіч Сердзюкоў (нар. 4 сакавіка 1962, пас. Вуглягорскі, Тацынскі раён, Растоўская вобласць, РСФСР, СССР) — расійскі военачальнік. Камандуючы Паветрана-дэсантнымі войскамі Расійскай Федэрацыі з 4 кастрычніка 2016 па 16 чэрвеня 2022, генерал-палкоўнік (2015), Герой Расійскай Федэрацыі (2020).

 Біяграфія 
У 1983 годзе скончыў Разанскае вышэйшае паветрана-дэсантнае каманднае вучылішча імя Ленінскага камсамола (7 рота). Па заканчэнні вучылішча ў 1983—1985 гадах служыў на пасадзе камандзіра ўзвода разведвальнай роты 104-й гвардзейскай паветрана-дэсантнай дывізіі (Кіравабад, АзССР).

Паслядоўна прайшоў пасады намесніка камандзіра і камандзіра роты (1985—1986), начальніка штаба і камандзіра батальёна (1986—1990).

У 1993 годзе скончыў Ваенную акадэмію імя М. В. Фрунзэ.

У 1993—1995 — намеснік камандзіра, у 1995—1997 — камандзір 237-га гвардзейскага парашутна-дэсантнага Торуньскага палка, у 1997—1999 гады — камандзір 104-га гвардзейскага дэсантна-штурмавага палка 76-й гвардзейскай паветрана-дэсантнай Чарнігаўскай дывізіі (г. Пскоў).

У далейшым займаў пасады: камандзіра 138-й асобнай гвардзейскай мотастралковай Краснасельскай брыгады ў Ленінградскай ваеннай акрузе (пас. Каменка) з сакавіка 2002 года па чэрвень 2004 года, камандзіра 106-й гвардзейскай паветрана-дэсантнай дывізіі (г. Тула) з 2004 па 2007 гады.

У 2009 годзе скончыў з залатым медалём Ваенную акадэмію Генеральнага штаба Узброеных Сіл Расійскай Федэрацыі. Назначаны намеснікам камандуючага 5-й агульнавайсковай арміяй Далёкаўсходняй ваеннай акругі (з 2010 — Усходняй ваеннай акругі).

Са студзеня 2011 — па люты 2013 года — камандуючы 5-й агульнавайсковай арміяй Усходняй ваеннай акругі (г. Усурыйск).

З лютага па кастрычнік 2013 года — намеснік камандуючага войскамі Паўднёвай ваеннай акругі. У 2014 годзе прымаў удзел у далучэнні Крыма да Расійскай Федэрацыі. З кастрычніка 2013 года — начальнік штаба — першы намеснік камандуючага войскамі Паўднёвай ваеннай акругі, са снежня 2015 года па кастрычнік 2016 года — камандуючы 12-м камандаваннем рэзерву Паўднёвай ваеннай акругі.

У сувязі з падзеямі на ўсходзе Украіне ў маі 2017 года ўключаны ў санкцыйны спіс УкраіныСанкции Украины впервые коснулись командующего ВДВ Сердюкова / РИА «Новости», 16.05.2017.

15 верасня 2017 года, вяртаючыся з ваенных вучэнняў, трапіў у ДТЗ у Мурманскай вобласці. Сердзюкоў атрымаў цяжкія траўмы галавы і пералом пазваночнікаГлавком ВДВ получил тяжелые травмы в ДТП в Мурманской области. З-за атрыманых траўм не адбылося яго прызначэнне камандуючым Групоўкай Узброеных Сіл РФ у Сірыі, якое планавалася на канец 2017 годаГенерал срочной службы / Коммерсантъ, 20.02.2018.

З 10 красавіка па верасень 2019 года — камандуючы Групоўкай войск Узброеных Сіл Расійскай Федэрацыі ў Сірыйскай Арабскай Рэспубліцы. За час яго камандавання расійскім войскам у Сірыі ўдалося разграміць фарміраванні ісламістаў у паўднёвых раёнах правінцыі Ідліб і ўзяць пад кантроль сірыйскіх войскаў значную частку паўночнага ўсходу краіныКомандующего ВДВ десантировали в Сирию / КоммерсантъМинобороны сменило командующего российской группировкой в Сирии / vedomosti.ru.

7 студзеня 2022 года прызначаны камандуючым міратворчымі сіламі АДКБ у КазахстанеКомандующий ВДВ Сердюков стал руководителем миротворцев ОДКБ в Казахстане / РИА «Новости». У чэрвені таго ж года СМІ паведамілі, што Сердзюкоў вызвалены ад пасады камандуючага паветрана-дэсантнымі войскамі РасііНовым командующим ВДВ стал участник нескольких военных кампаний.

У чэрвені 2022 года СМІ паведамілі пра тое, што Сердзюкоў вызвалены ад пасады камандуючага паветрана-дэсантнымі войскамі Расіі.

Станам на сакавік 2023 года — камандуючы групоўкай войскаў Узброеных Сіл Расійскай Федэрацыі ў Сірыйскай Арабскай Рэспубліцы, у маі 2023 года працягваў заставацца на гэтай пасадзеТомиленко М. Их подвиги будут служить для нас примером. // Красная звезда. — 2023. — 12 мая. — С. 11..

З лістапада 2023 года — начальнік Аб’яднанага штаба АДКБ.

Удзельнік Першай і Другой чачэнскіх войнаў, марш-кідка зводнага батальёна ПДВ на Прышціну і ваеннай аперацыі Расіі ў Сірыі. Мае больш за 200 скачкоў з парашутам.

Заслужаны ваенны спецыяліст Расійскай Федэрацыі.

Член рэдакцыйнай калегіі часопіса «Ваенная думка».

 Узнагароды 

 Дзяржаўныя 
 Герой Расійскай Федэрацыі (2020);
 Ордэна «За заслугі перад Айчынай» III і IV ступені з мячамі;
 Ордэн Аляксандра Неўскага;
 Ордэн Мужнасці;
 Ордэн Пашаны;
 Ордэн «За ваенныя заслугі»;
 Ордэн «За службу Радзіме ва Узброеных Сілах СССР» III ступені;
 Медалі СССР і Расійскай Федэрацыі.

 Рэгіянальныя 
 Ордэн «За вернасць доўгу» (Рэспубліка Крым, 6 кастрычніка 2015 года) — за самаадданае служэнне справе забеспячэння бяспекі краіны, грамадзянам Расіі, адказнасць і высокі прафесіяналізмПостановление Президиума Государственного Совета Республики Крым от 6 октября 2015 года № п106-1/15 «О награждении работников различных отраслей»;
 Ганаровы грамадзянін Тацінскага раёна Растоўскай вобласціПочётные граждане Тацинского района / МБУ «Тацинский историко — краеведческий музей» ;
 Ордэн «За заслугі перад Рэспублікай Дагестан» (2024)Указ Главы Республики Дагестан от 12 сентября 2024 года № 113 «О награждении государственными наградами Республики Дагестан».

 Канфесійныя 
 Медаль «За царкоўныя заслугі перад Уладзівастоцкай і Прыморскай епархіяй» 1-й ступені (2012) — за асабісты ўклад у развіццё ўзаемадзеяння паміж Рускай Праваслаўнай Царквой і арміяй у аказанні духоўна-маральнай падтрымцы ваеннаслужачых.

 Спасылкі 

 Биография на сайте Минобороны России
 На приморском направлении — интервью А. Н. Сердюкова, газета «Красная звезда»
  Кто такой Андрей Сердюков, РИА Новости
 Командующий ВДВ России попал в ДТП под Мурманском

Катэгорыя:Удзельнікі Першай чачэнскай вайны
Катэгорыя:Удзельнікі Другой чачэнскай вайны
Катэгорыя:Удзельнікі ваеннай аперацыі Расіі ў Сірыі
Катэгорыя:Генерал-палкоўнікі (РФ)